钦定古今图书集成/明伦汇编/闺媛典/第013卷 > 《大堤曲》前人
## 钦定古今图书集成/明伦汇编/闺媛典/第013卷 > 《大堤曲》前人

大堤人家花绕屋，大堤女儿美如玉。早年不肯习桑
麻，日唱花间《大堤曲》。十五豪家作侍姬，歌声送云双
雁飞。春衫遍绣红石竹，云鬓斜插黄蔷薇。舞倦歌阑
三十五，赎身再嫁海商妇。海商岁岁入南番，空房夜
夜相思苦。东邻女嫁西邻农，夫耕妇织甘苦同。百年
相守无不足，岂识花间“《大堤》曲。”